Erkölcstan 6.

FI-504020601

Tanmenetjavaslat



# Bevezetés

A tanmenet az OFI Erkölcstan 6. kísérleti tankönyvéhez készült. Célja, hogy a tankönyvi tartalmat illessze a kerettanterv témaköreihez, valamint hogy a pedagógus éves tervezési munkáját segítse, mind az órakeret felhasználása, mind a tananyagtartalom elosztásának tekintetében.

Ez a tanmenet alapvetően a **tankönyv alkalmazását** segíti, így itt a tankönyvi tartalom jelenik meg. Ezek természetesen szabadon cserélhetők bármilyen, a pedagógus által megfelelőbbnek ítélt anyagra.

A tanmenetek két változatban készülnek:

A **teljes változat** nagymértékben a tankönyvre és a kerettantervre épül. A **rugalmas változat** kevesebb tananyagot határoz meg, így nagyobb tanári szabadsággal tervezhető a tanév, több idő szánható a képességfejlesztésre. Ez a *teljes* változat.

Tanmenetünket szerkeszthető dokumentumként tesszük közzé. Javasoljuk, hogy miután megismerkedett a kísérleti tankönyvvel, értelmezte annak lehetőségeit, adaptálja saját csoportjaira, és készítsen belőle saját új dokumentumot. Tanmenetünk pedig továbbra is szolgálhat egy összegző, tájékoztató anyagként az esetleges módosításokhoz.

Kérjük, hogy alkalmazása során feltétlenül vegye figyelembe a következőket:

*Általános pedagógiai szempontok:*

A tanmenet csupán **ajánlás**, minta egy adott feldolgozási ívhez. A pedagógus értelemszerűen **módosíthatja** egyrészt saját szakmai meglátásai, másrészt a tanulócsoport igényei szerint. Erre a tankönyv tág keretet biztosít.

Az egyes órákra tervezett anyagok módosulhatnak annak alapján, milyen mélységig jutottak a korábbi anyag feldolgozásában a csoportok.

*Az erkölcstan tantárgy szempontjai:*

A tantárgy – a kerettantervi bevezetőben is felvázolt – sajátosságai miatt fokozottan érvényesülhet a **rugalmasság** elve, mivel a tananyagnak jelentős része a **tanulók** tapasztalata, meglátása, érdeklődése. Tehát egyrészt a témák sorrendje változtatható akár az igények, akár napi aktualitások, akár a felmerülő érdeklődés miatt.

A szabad beszélgetés mint módszer alkalmazása elvezethet más, előre nem tervezett – de az erkölcstanhoz kapcsolódó – területekre, altémákhoz is. Ilyenkor lehetséges, hogy ezt a témát vesszük előre, így módosul a tervezet.

A tantárgy **ismeretanyagát** kissé másképpen kell értelmezni. Az ismeretek, fogalmak nem egyszer megtanulandó tananyagtartalmak, hanem folyamatosan épülő-bővülő fogalomrendszer, amelyet állandóan kapcsolunk a személyes tapasztalatokhoz.

*A tankönyv sajátosságai:*

A tankönyv három nagy **fejezetből** áll, amelyek a kerettanterv második három témakörének felelnek meg.

A tartalom törzsanyagát a kétoldalas leckék adják, amelyekhez olvasmányok kapcsolódnak. Összesen 30 **lecke** van, és 28 kapcsolódó **olvasmány**. Az olvasmányok a tankönyv második felében találhatók. A leckék témafelvető törzsszöveggel, képpel, idézettel kezdődnek, majd különböző kérdések, feladatok, és egy hosszabb szöveg segítségével tudjuk feldolgozni az anyagot.

A tankönyvi tartalom túltervezett: értelemszerűen **nem kell végigvenni minden feladatot**, hanem a rugalmasságot és a tanári választás szabadságát igyekszik biztosítani. Mind a különböző fókuszú altémák, mind a módszertani változatosság azt a célt szolgálja, hogy a pedagógus a tanulócsoporthoz választhasson feladatot. Ezen kívül nyilvánvalóan a környezeti feltételek is befolyásolják a feladatválasztást (csoportlétszám, IKT-lehetőségek, stb.)

Az órák olyan módon is tervezhetők, hogy például egyik anyagrész feldolgozása elsősorban beszélgetéssel, a következő olvasmány alapján, azután pedig dramatikus vagy kreatív módon valósul meg. A cél az lehet, hogy mindegyik **munkatípust** kipróbálják a csoportok.

Az erkölcstan heti egy tanórában tanítandó tantárgy, de számíthatunk a tanulók otthoni munkájára, felkészülésére is. A kreatív, kutató és projektjellegű feladatok több szervezést, időt igényelnek, de a tanmenetben jeleztünk órakeretet ezek megvalósítására vagy bemutatására is.

*A tanmenet értelmezése és használata a helyi tervezésben:*

A tanmenet a tanév teljes óraszámát (36) lefedi.

A 30 lecke egy-egy órát kapott, ezen túl 6 óra maradt. Ezek a következőképpen oszlanak el: a tanév bevezető valamint záró órái (2 óra), fejezetzáró órák (3 óra) és a leckék közötti képességfejlesztő órák (2 óra), amelyeket többféleképpen használhat fel a pedagógus:

a.) olyan leckék feldolgozására, amely meglátása szerint két órát igényel, b.) a több időt igénylő kreatív vagy dramatikus feladatok kidolgozására, c.) az otthon végzett tanulói feladatok bemutatására, értékelésére, d.) évközbeni felmérésre, értékelésre, ha szükséges, e.) meghívott vendégek vagy külső programok szervezésére.

*A tanmenet tartalma:*

Az óra témája oszlopban szerepel az óra **típusa**, a tankönyvi **lecke** címe.

A célok, feladatok oszlopban a tanóra lehetséges **fókuszpontjai**. Három részből áll: a témafelvetés – ez általában a törzsszöveg és ráhangoló kép –, és ezután két irányban csoportosítottuk a feladatokat, ezt a. és b. ponttal jelöltük. Az a. pont vonatkozik az olvasmánnyal történő feldolgozásra, a b. ponthoz általában az idézet, megbeszélést kívánó feladatok tartoznak. A gyűjtőmunka mindkettőnél szerepelhet. A két irány közül érdemes választani, mert mindkettő valószínűleg nem fér be egy órába. Ezt a javaslatot azért építettük be, hogy a tankönyvi tartalom strukturálását segítsük. Természetesen a pedagógus bárhogy módosíthat rajta.

A tartalmi tagolás sorai mellett zárójelben a **lecke** száma, a **rovat** megnevezése és **feladatszám** látható. Mivel a tankönyv sokféle rovatot tartalmaz, sok rövidítést alkalmazunk:

Tk. – tankönyv

Sz – főszöveg

V – vers, idézet

VK – vershez kapcsolódó kérdések

Olv – olvasmány

OK – olvasmányhoz kapcsolódó kérdések

J – játék

ÉF – érdekes kérdések, feladatok

Gy – gyűjtőmunka

Cs – csoportmunka

F – feladatok

A – ajánló

Az ismeretek oszlopban szereplő fogalomcsoport itt nem számonkérendő anyagot jelöl, hanem a tantárgy fogalmi készletéből azt, amelynek építésével az adott óra vagy tankönyvi lecke foglalkozik. Itt is vannak különbségek, hiszen a kiegészítő anyagok más-más altémára fókuszálhatnak.

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám**  **36 óra** | **Kerettantervi**  **órakeret**  **32 óra** |
| Bevezető |  | **1** | **1** |  |
| I. Mi és ők | **10** | **2** | **12** |  |
| II. Mi és a környezetünk | **10** | **2** | **12** |  |
| III. Mi és a mindenség | **9** | **1** | **10** |  |
| Év végi összefoglalás |  | **1** | **1** |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETŐ | | | | |
| **1.** | **Bevezető** | Ismerkedés a tantárggyal:  - tantárgyi sajátosságok kiemelése / korábbi tapasztalatok felidézése  - éves munka szervezése  - ismerkedés a tankönyv szerkezetével (Tk. Bevezető)  Csoport összehangolása | Kommunikáció:  szabad beszélgetés a témáról  Önreflexió:  tantárgyhoz való viszony feltárása  Együttműködés, szabálytudat:  ismerkedő, csoportszervező játékok, közös szabályok kialakítása |  |
| I. MI ÉS ŐK | | | | |
| **2.** | **Fejezet eleji áttekintés:**  **Tk. 1.**  **Jó másoknak adni** | Az első fejezet főbb témaköreinek áttekintése:  csoportjaink, közösségeink: vallási, nemzeti, virtuális – a csoport működése – viszonyunk más csoportokhoz – társadalmi és kulturális különbségek  Témafelvetés: az önkéntes munka, segítség fontossága (Tk.1./ Sz)  a. Másokon segíteni (Tk.1./ V, VK, Olv, OK 1-2., ÉF 2-3.,6., Gy 1-3.)  b. Önkéntes munka (Tk.1./ OK 4-5., ÉF 1-2.,5.) | Empátia, felelősségérzet, segítőkészség:  ismerkedés civil tevékenységgel, az önkéntes munka lehetőségeivel  Kreativitás, együttműködés:  ötletek a hasznos segítési lehetőségekre  Szövegértés, lényegkiemelés:  szöveg és vers értelmezése, egyéni gondolatok megfogalmazása  Kutatás, digitális kompetencia:  információkeresés az interneten | összefogás, önkéntes, segítség, önzetlenség, szándék, viszonzás, közösség |
| **3.** | **Tk. 2.**  **Egyenlők és egyenlőbbek** | Témafelvetés: a közösség működése, feladatok elosztása szerepek, képességek szerint (Tk./ 2. Sz)  a. Munkamegosztás, együttműködés (Tk.2./ V, VK, Olv, OK 1-4., J1, ÉF 2.)  b. Versengés, vezetői szerep (Tk.2./ K, OK 5-8., J2, ÉF 1., Gy 1-2.) | Együttműködés, közösségi tudat: csoportok működésének elemzése, játékos feladatok  Önismeret, önreflexió:  saját közösségben elfoglalt hely, szerep, képességek értékelése  Állampolgári kompetenciák:  a vezető szerepe, tulajdonságainak és felelősségének megvitatása | együttműködés, versengés, közösség, munkamegosztás, feladat, felelősség, vezető |
| **4.** | **Tk. 3.**  **Mi és ők** | Témafelvetés: saját és mások csoportjaihoz való viszonyunk (Tk.3./ Sz, K)  a. Ellentétek, béke a csoportok között (Tk.3./ V, VK, ÉF 1-2., A – *Mindenki siet haza, film*)  b. Előítélet (Tk.3./ Olv, OK 1-4., Cs, Gy 1-2.) | Elfogadás, tolerancia, nézőpontváltás:  az előítélet megismerése, a másik csoport tagjának helyzetébe lépés, esetek elemzése  Önreflexió, önismeret:  saját nézetek feltárása, vizsgálata  Békére törekvés:  idézetek értelmezése, egyéni gondolatok megfogalmazása | csoport, megítélés, előítélet, harag, indulat, elfogadás, megértés, szeretet, többség, kisebbség |
| **5.** | **Tk. 4.**  **Helyünk a színes forgatagban** | Témafelvetés: elfogadás, illeszkedés a közösségekbe, megbántás (Tk.4./ Sz, K)  a. Társtalanság, elfogadás (Tk.4./ V, VK, OK 8., J1)  b. Előítélet, befogadás (Tk.4./ Olv, OK 1-7., J2, Gy) | Elfogadás, tolerancia, nézőpontváltás:  az előítélet megismerése, a másik csoport tagjának helyzetébe lépés, esetek elemzése  Önreflexió, önismeret:  saját nézetek feltárása, vizsgálata  Együttműködés, közösségi tudat:  a közösség egységének fontosságának felismerése | másság, társ, magány, elutasítás, befogadás, elfogadás, előítélet, többség, kisebbség |
| **6.** | **Tk. 5.**  **Oda még nem, ide már nem** | Témafelvetés: a változás, célkitűzés, előrehaladás fontossága, nehézségei (Tk.5./ Sz, K)  a. Változás (Tk.5./ Olv, OK 1-6., ÉF 1-2., Gy 1.)  b. Beilleszkedés a közösségbe, szeretet, elfogadás (Tk.5./ V, VK, ÉF 3-4., Gy 2., J) | Empátia, nézőpontváltás, tolerancia:  a mások helyzetébe lépés, motivációk megértése, esetek elemzése  Önreflexió, önismeret:  saját nézetek feltárása, vizsgálata  Igazságosság érzete:  olvasmány alapján esetelemzés  Kitartás, céltudatosság, döntési képesség:  olvasmány alapján esetelemzés, döntések okainak feltárásával | változás, fejlődés, célok, akarat, kiemelkedés, beilleszkedés, igazságosság, igazságtalanság |
| **7.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. beilleszkedés-kirekesztés eljátszása, vezető választásának szervezése, osztályprogram, önkéntes munka előkészítése)  vagy  Otthoni feladatok eredményeinek bemutatása, értékelése  vagy  "A termen túl": meghívott vendég (pl. magyar vagy helyi kultúra szakértője, civil szervezet képviselője, más csoportok képviselői – másik iskola) előadása, beszélgetés  vagy  szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció |  |
| **8.** | **Tk. 6.**  **Vallási közösségek** | Témafelvetés: a hit és a vallások szerepe, a vallások sokszínűsége (Tk.6./ Sz, K, V, VK, ÉF 1.)  a. egy vallás szemlélete, egyházi iskolán keresztül (Tk.6./ Olv, OK 1-4.)  b. vallási sokszínűség (Tk.6./ ÉF 2-5., Gy 1-3. | Elfogadás, tolerancia:  a vallási sokszínűség megismerése, hasonlóságok keresése  Összehasonlítás, közös elemek kiemelése:  iskolai rendszerek elemzése  Önismeret, önazonosság:  saját kultúrkörrel azonosulás  Kutatás, digitális kompetencia:  információkeresés az interneten, előadás  Békére törekvés:  történelmi események, vallásháborúk felelevenítése | hit, vallás, vallási közösség, egyház, hívő, többség, kisebbség, ünnep |
| **9.** | **Tk. 7.**  **Ahogy több a gazdag, egyre kevesebb a szegény** | Témafelvetés: vagyoni különbségek alakulása a társadalomban, szegénység (Tk.7./ Sz, V, VK)  a. Szegénység (Tk.7./ K, Olv, OK 1-4., 6., Gy 1-3.)  b. Értékek (Tk.7./ OK 6., ÉF 1-5., Gy 4.) | Empátia, megértés, szolidaritás:  a szegénység mélyebb megismerése, olvasmány és adatok elemzése, a szegények segítésének lehetőségei  Felelősség- és igazságérzet:  az anyagi különbségekből következő eltérő lehetőségek vizsgálata  Pozitív, nyitott szemlélet:  a nem anyagi értékek szerepének tudatosítása | gazdag, szegény, anyagi helyzet, vagyoni különbségek, érték, előny, hátrány, boldogság |
| **10.** | **Tk. 8.**  **Szegény gazdagok – gazdag szegények** | Témafelvetés: vagyoni különbségek alakulása a társadalomban, lelki és anyagi gazdagság (Tk.8./ Sz, K)  a. Szegénység, lelki gazdagság (Tk.8./ V, VK, Olv, OK 1-6., Gy)  b. Jólét, adományozás (Tk.8./ OK 7-9., ÉF 1-3., Cs 1-2.) | Felelősség, szolidaritás, segítség:  a szegények segítésének lehetőségei, az adás jó érzésének felismerése  Önreflexió, önismeret:  saját attitűd feltárása  Pozitív, nyitott szemlélet:  a nem anyagi értékek szerepének tudatosítása  Kutatás, digitális kompetencia:  információkeresés az interneten | gazdag, szegény, vagyoni különbségek, érték, boldogság, segítség, adomány, szolidaritás |
| **11.** | **Tk. 9.**  **Összetartó erő vagy érzéketlenné tevő felület?** | Témafelvetés: a világháló szerepe, előnyei, hátrányai (Tk.9./ Sz, K, V, VK)  a. A virtuális világ okozta problémák (Tk.9./ Olv, OK 1-2., ÉF 1-2., Gy 4.)  b. Az internet nyújtotta lehetőségek (Tk.9./ ÉF 3-4., Gy 1-3., 5-7., A – *saferinternet.hu, biztonsagosinternet.hu*) | Felelősségérzet, empátia  a virtuális térben való viselkedés következményeinek vizsgálata magunkra és másokra nézve  Megfontoltság, tudatosság:  a virtuális tér lehetőségeinek és veszélyeinek megismerése  Önreflexió, önismeret:  saját szokások, viselkedés vizsgálata  Kutatás, digitális kompetencia:  információkeresés az interneten | világháló, virtuális tér, virtuális közösség, közösségi oldal, adat, tisztelet, felelősség |
| **12.** | **Tk. 10.**  **Együtt itthon a Kárpát-medencében** | Témafelvetés: Magyarországon élő népcsoportok együttélése (Tk.10./ Sz, K)  a. Együttélés, közösség, identitás (Tk.10./ V, VK, Olv, OK, ÉF 5., 7-9., Gy 3., 8-9.)  b. Nemzetiségek sokszínűsége (Tk.10./ ÉF 1-4., 6., Gy 1-2., 4-7., A – *József Attila: A Dunánál*) | Nemzeti öntudat, önazonosság:  a saját kultúra jobb megismerése, elfogadása  Elfogadás, tolerancia:  a nemzeti sokszínűség megismerése, közössé vált elemek keresése, a többszörös identitás megismerése  Kutatás, digitális kompetencia:  információkeresés az interneten, előadás | ország, nemzet, nemzetiség, nép, együttélés, kultúra |
| **13.** | **Összefoglaló óra**  **Tk. I. fejezet** | A tankönyv 1-10. leckéinek összefoglalása  vagy  kutatómunkák, projektek bemutatása  vagy  "A termen túl": meghívott vendég (pl. prevenciós szakember, magyar vagy helyi kultúra szakértője, kettős identitású személy, különböző egyházak képviselői) előadása, beszélgetés, templomok látogatása  vagy  szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre, értékelés  Együttműködés, kommunikáció |  |
| II. MI ÉS A KÖRNYEZETÜNK | | | | |
| **14.** | **Fejezet eleji áttekintés:**  **Tk. 11.**  **Kíváncsiság és megismerés** | A második fejezet főbb témaköreinek áttekintése: tudomány – technika – a média hatása – tulajdon – jövőnk  Témafelvetés: A tudomány és a technika szerepe (Tk.11./ Sz, K)  a. Egy tudós bemutatása (Tk.11./ Olv, OK 1-10., ÉF 1-3., Gy)  b. Kutatás, felfedezés (Tk.11./ V, VK, ÉF 4-7., A – *Nobel-díjasok, feltalaloink.hu, Hogyan működik?)* | Önismeret, érdeklődés, tudásvágy:  megismerkedés a világ jelenségeinek kutatásával, saját érdeklődés feltárása  Kritikai gondolkodás:  a felfedezések hasznának, jelentőségének értékelése  Közösségi tudat:  a tudományos eredmények jelentőségének felmérése az emberiség szempontjából  Pályaorientáció:  saját jövőkép megfogalmazása | tudomány, technika, kíváncsiság, megismerés, felfedezés, találmány |
| **15.** | **Tk. 12.**  **Használ vagy árt nekünk a technika?** | Témafelvetés: A technikai fejlődés szerepe és hatása (Tk.12./ Sz, K)  a. Egy technikai eszköz (autó) szerepe (Tk.12./ Olv, OK 1-5., Cs 1-3., 5., Gy 1-2.)  b. A technikai fejlődés problémái (Tk.12./ V, VK, ÉF 1-2., F 1-5., Cs 4., A – *tisztajovo.hu*) | Felelősségtudat, környezettudatosság:  az emberi tevékenység hatásának, következményeinek megfogalmazása  Kritikai gondolkodás:  a találmányok hasznának, jelentőségének értékelése  Tervezés, céltudatosság, okok és következmények feltárása:  tervek készítése a problémák megoldására  Önismeret, tudatos életmód:  az egyén lehetőségeinek megfogalmazása | technika, felfedezés, találmány, fejlődés, környezetszennyezés |
| **16.** | **Tk. 13.**  **Magyar marslakók** | Témafelvetés: Magyar tudósok szerepe a technikai fejlődésben (Tk.13./ Sz, K, V, VK)  a. "Magyar marslakók", híres magyar feltalálók (Tk.13./ Olv, OK 1-3., Gy 3-6.)  b. Magyar találmányok (Tk.13./ ÉK, Cs 1-3.. Gy 1-2., A – *magyarelme.blogspot.hu, kutdiak.hu*) | Kritikai gondolkodás:  a találmányok hasznának, jelentőségének értékelése  Közösségi, nemzeti tudat:  a magyar kutatók eredményeinek a jelentőségének felmérése az emberiség szempontjából  Pályaorientáció, tudásvágy:  a magyar kutatók sikerei mintájául szolgálhatnak  Kutatás, digitális kompetencia:  információkeresés az interneten, előadás | technika, felfedezés, találmány, fejlődés |
| **17.** | **Tk. 14.**  **A Föld jövője** | Témafelvetés: A földi élet jövője, felelősség az utódainkért (Tk.14./ Sz, K, V, VK)  a. A jövő városa (Tk.14./ Olv, OK 1-3., Cs 1.)  b. Tudatosan tervezett jövő (Tk.14./ ÉF 1-4., Cs 2., Gy) | Felelősségtudat, környezettudatosság:  az emberi tevékenység hatásának, következményeinek megfogalmazása  Céltudatosság, okok és következmények feltárása, kreativitás:  tervek készítése a problémák megoldására  Önismeret, tudatos életmód:  az egyén lehetőségeinek megfogalmazása  Fantázia:  jövőbeli állapotok elképzelése | jövő, utódok, felelősség, természetvédelem, környezetvédelem, |
| **18.** | **Tk. 15.**  **Mindennapi eledelünk** | Témafelvetés: Élelmiszerünk eredete, az élelmiszertermelés hatása a környezetre (Tk.15./ Sz, K, V, VK)  a. Magunk termelte élelem (Tk.15./ Olv, OK 1., ÉF, A – *eletszepitok.hu*)  b. Élelmünk eredete (Tk.15./ OK 2-5.) | Felelősségtudat, környezettudatosság:  az emberi tevékenység hatásának, következményeinek megfogalmazása  Kutatás:  az élelmiszerek eredetének kiderítése  Céltudatosság, problémamegoldás, együttműködés:  ötletgyűjtés, tervek készítése a pazarlás megoldására  Kreativitás:  egyszerű megoldások mindennapi helyzetekre, menü-készítés, kerttervezés | élelmiszer, termelés, fogyasztás |
| **19.** | **Tk. 16.**  **Kis lábnyom – nagy lábnyom** | Témafelvetés: Fogyasztási különbségek a fejlődő és fejlett országokban (Tk.16./ Sz, K, V, VK)  a. Az ökológiai lábnyom – számítás (Tk.16./ Olv, OK 1-3., Gy 1-3.  b. Az ökológiai lábnyom – vita (Tk.16./ OK 1-7., ÉF 1-2.) | Felelősségtudat, környezettudatosság:  az emberi életmód hatásának, következményeinek megfogalmazása  Önreflexió, tudatos életmód:  az egyén lehetőségeinek megfogalmazása  Kutatás, digitális kompetencia:  adatok, táblázatok értelmezése, információkeresés az interneten, előadás  Céltudatosság, problémamegoldás, együttműködés:  ötletgyűjtés, tervek készítése az ökológiai lábnyom csökkentésére | ökológiai lábnyom, felhasználás, pazarlás, erőforrás, hulladék |
| **20.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. kutatás tervezése, információs, figyelemfelhívó anyagok készítése, jövőbeli helyszín tervezése)  vagy  Otthoni feladatok, kutatómunka eredményeinek bemutatása, értékelése  vagy  "A termen túl": meghívott vendég (pl. technikai szakember, kutató, környezetvédelmi szakember) előadása, beszélgetés, környezet állapotának felmérése  vagy  szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció |  |
| **21.** | **Tk. 17.**  **A képernyő hatalma** | Témafelvetés: A televízió és számítógép hatása az életünkre (Tk.17./ Sz, K, V)  a. Kedvenc filmjeink (Tk.17./ Olv, OK 1-6., ÉF)  b. Médiafogyasztási szokások (Tk.17./ VK – kérdőíves feldolgozás, Gy 1-2. A – *baratsagosinternet.hu*) | Önreflexió, tudatos életmód:  saját médiafogyasztási szokások és azok mögötti késztetések feltárása  Megfontoltság, tudatosság:  a média hasznosságának és veszélyeinek (káros tartalmak, függősség) megismerése  Önismeret, fantázia:  kedvenc filmek leírása, bemutatása  Kutatás, digitális kompetencia:  adatok gyűjtése, értelmezése, információkeresés az interneten | média, mozgókép, függőség |
| **22.** | **Tk. 18.**  **Ezt most miért is vettem meg?** | Témafelvetés: A reklámok a mindennapi életben (Tk.18./ Sz, K, V, VK)  a. Vásárlás (Tk.18./ Olv, OK, ÉF 3-4., Gy 1. A – *tudatosvasarlo.hu*)  b. Reklámok hatása (Tk.18./ ÉF 1-2., Gy 2-3., J1-2.) | Önreflexió, tudatos életmód:  saját vásárlási szokások és azok mögötti késztetések feltárása, a reklámok hatásának felfedezése  Felelősségtudat, környezettudatosság:  a fogyasztói életmód következményeinek megfogalmazása  Kreativitás, együttműködés:  reklámok készítése | reklám, média, hatás, befolyásolás, döntés, tudatos vásárló |
| **23.** | **Tk. 19.**  **Megtervezhető a természet?** | Témafelvetés: A természetes és a mesterséges szépség (Tk.19./ Sz, K)  a. A külsőnk szerepe, önazonosság, egyéniség (Tk.19./ Olv., OK 1., 4-6., Gy 3.)  b. A külső megváltoztatása, természetesség (Tk.19./ V, OK 2-3., ÉF 1-2., Gy 2., VK) | Önismeret, önelfogadás:  saját külsővel elégedettség erősítése  Egészséges életmódra nevelés, a természetesség mint érték:  a természetes szerek, egészséges életmód szerepe a vonzóbb külső kialakulásában  Kritikai gondolkodás:  a megváltoztatott, módosított külsőről véleményalkotás | szépség, vonzó, külső, igazság, természetesség, változás |
| **24.** | **Tk. 20.**  **Enyém-tied-miénk** | Témafelvetés: A közös tulajdon és a köztulajdon (Tk.20./ Sz, K, V, VK)  a. Közös tulajdon, magántulajdon (Tk.20./ Olv, OK 1-6., ÉF 1-2., Gy 3-4.)  b. Köztulajdon (Tk.20./ OK 7., ÉF 3-5., Gy 1-2.) | Együttműködés, közösségi tudat, felelősség:  a közös tulajdon jelentőségének és a közös felelősségnek felismerése:  Állampolgári kompetencia:  az egyenlő jogok, kötelesség, felelősség, igazságosság értelmezése olvasmány és környezet vizsgálata alapján | közös tulajdon, köztulajdon, magántulajdon, méltóság, felelősség |
| **25.** | **Összefoglaló óra**  **Tk. II. fejezet** | A tankönyv 11-20. leckéinek összefoglalása  vagy  kutatómunkák, projektek bemutatása  vagy  "A termen túl": meghívott vendég (pl. prevenciós vagy médiaszakember) előadása, beszélgetés, séta a környéken  vagy  szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre  Együttműködés, kommunikáció |  |
| III. MI ÉS A MINDENSÉG | | | | |
| **26.** | **Fejezet eleji áttekintés:**  **Tk. 21.**  **Kell valami másnak is lennie!** | A harmadik fejezet témáinak rövid áttekintése: hiedelem – hit – vallás – megismerés – tudomány – művészet  Témafelvetés: Az idő és az élet értelme, célja (Tk.21./ Sz, K)  a. Életút, idő, halál (Tk.21./ Olv, OK 1-4., ÉF 1., Gy 1., A – *Harry Potter és az azkabani fogoly – az időnyerő*)  b. Az idő számítása, eltöltése (Tk.21./ V, VK, ÉF 2-7., Gy 2. A – *operencia.com – versek, mesék az idő múlásáról*) | Önreflexió:  tapasztalatok felidézése, saját elképzelések kialakítása  Összehasonlítás, időérzék:  időbeli állapotok vizsgálata  Fogalomértelmezés:  az idő, halál, élet fogalmak körüljárása  Elfogadás, önismeret:  a folytonos változás és önmagunk elfogadása  Felelősség, tudatosság, kritikai gondolkodás:  annak vizsgálata, milyen minőségű tevékenységekkel töltjük saját időnket | idő, élet kezdete, vége, időbeosztás, tervezés, előrelátás |
| **27.** | **Tk. 22.**  **„Ábrándozás az élet megrontója?”** | Témafelvetés: Az álmodozás, vágyak szerepe az életünkben (Tk.22./ Sz)  a. Saját vágyaink (Tk.22./ Olv, Ok 1-4., Gy 1-2., A – *Óz, a hatalmas*)  b. Az emberek vágyai (Tk.22./ V, K, VK, ÉF 1-4., Gy 3., A – *Öreg halász és nagyravágyó felesége*) | Önreflexió:  tapasztalatok felidézése, saját elképzelések feltárása  Tudatosság, kritikai gondolkodás, tervezés:  annak vizsgálata, vágyaink mennyire reálisak vagy túlzók, a megvalósítható vágyak meghatározása és célok kitűzése  Nézőpontváltás, empátia, segítőkészség:  mások helyzetébe helyezkedés, mások vágyainak eredetének vizsgálata, nehezebb helyzetűek segítése | álom, álmodozás, vágy, megvalósítás, tervezés, érték |
| **28.** | **Tk. 23.**  **Békepipa, füstölő és tömjén** | Témafelvetés: Jelképek jelentése, szertartások a vallásokban, az életben (Tk.23./ Sz, K)  a. Kultúrák szertartásai (Tk.23./ Olv, OK 1-3., Gy 1-6.)  b. A mindennapok szertartásai (Tk. 23./ V, VK, OK 4., ÉF 1-8.) | Kulturális sokszínűség megismerése, elfogadása:  vallási kultúrák vizsgálata gyűjtőmunkával  Közösségi tudat fejlesztése:  közösségi szokások, hagyományok összehasonlítása  Önismeret, identitás:  saját kulturális közösséghez tartozás erősítése | szertartás, szokás, ünnep, vallás |
| **29.** | **Tk. 24.**  **Jeruzsálem – Betlehem – Mekka** | Témafelvetés: Jelképek, szent helyek a világvallásokban (Tk.24./ Sz, K)  a. Az egyén vallása, istenhit (Tk.24./ Olv, OK 1-3., J)  b. Vallási kultúrák, jelképek (Tk.24./ V, ÉF 1-3., Gy 1-3., VK) | Kulturális sokszínűség megismerése, elfogadása:  vallási kultúrák vizsgálata  Önismeret, identitás:  saját kulturális közösséghez tartozás erősítése  Kutatás, digitális kompetencia:  információkeresés az interneten | vallási kultúra, jelkép, istenhit, ima, |
| **30.** | **Tk. 25.**  **A jó kérdés fél siker** | Témafelvetés: Megismerés iránti vágy, kérdésfelvetés, tudomány (Tk.25./ Sz, K)  a. A tudomány fejlődése (Tk.25./ Olv, OK 1-8., Gy 2., A – *A kétszáz éves ember*)  b. A tudományok (Tk.25./ V, VK, ÉF 1-5., Gy 1.,3.) | Önismeret, érdeklődés, tudásvágy:  megismerkedés a világ jelenségeinek kutatásával, saját érdeklődés feltárása  Kritikai gondolkodás:  a tudományos eredmények jelentőségének értékelése  Felelősségtudat, környezettudatosság:  az emberi tevékenység hatásának, következményeinek megfogalmazása | megismerés, tudás, tudomány, kutatás |
| **31.** | **Tk. 26.**  **Határtalanul vagy gátlástalanul** | Témafelvetés: A tudósok viselkedése, munkája, felelőssége (Tk.26./ Sz)  a. A tudós felelőssége (Tk.26./ Olv, OK 1-5., Gy 2.)  b. A tudomány lehetőségei (K, V, VK, ÉF 1-3., Gy 1., A – *kutdiak.hu*) | Összefüggések meglátása, távlati gondolkodás:  az emberi tevékenység lehetséges pozitív és káros hatásainak végiggondolása, a tudomány lehetséges jövőbeni eredményeinek elképzelése  Felelősségérzet, etikus gondolkodás:  a tudományos kutatás erkölcsi kérdéseinek felvetése  Önreflexió, megfontoltság:  a személyes adatok védelmének jelentősége, ennek okai | tudós, felelősség, etika, fejlődés |
| **32.** | **Tk. 27.**  **Géniusz és csodálói** | Témafelvetés: Alkotás és művészet, tehetség (Tk.27./ Sz)  a. A művek befogadása (Tk.27./ V, VK 1-2., Olv, OK 1-3., ÉF 1.)  b. A művek alkotása (Tk.27./ K, VK 3., Ok 4-5., ÉF 2., Gy 1-2., A – *Andy Goldsworthy, mandalák*) | Önismeret, érdeklődés, alkotóvágy:  megismerkedés a világ jelenségeinek kifejezési módjaival, saját érdeklődés feltárása  Önreflexió, önkifejezés:  a művészetről, befogadásról vallott nézetek megfogalmazása, attitűd feltárása  Együttműködés, kreativitás:  közös alkotások létrehozása | alkotás, tehetség, művészet, művész |
| **33.** | **Tk. 28.**  **A közösség ereje** | Témafelvetés: Közösségeink, amelyekhez tartozunk (Tk.28./ Sz, K, V, VK)  a. A közösség szabályai (Tk.28./ Olv, Ok 1-3., J, ÉF 1., A – *Summerhill*)  b. Saját közösségeink (Tk.28./ ÉF 1-12., Gy 2-3.) | Közösségi érzés erősítése:  a közösség szabályainak, elvárásainak megfogalmazása, a közösséghez tartozás mint védett helyzet felismerése  Önismeret, kapcsolati rendszerek felismerése:  csoportok azonosítása, saját viszonyulás feltárása  Szabálytudat, alkalmazkodás:  a szabályok összetartó szerepének tudatosítása | közösség, közös, működés, szabály |
| **34.** | **Tk. 29.**  **Hitek és tévhitek** | Témafelvetés: A tudás, hit, tévedés, bizonytalanság kapcsolódásai (Tk.29./ Sz, K 1.)  a. A világ olyan, amilyennek látjuk (Tk.29./ Olv, OK 1-6.)  b. Amiben hiszünk és kételkedünk (Tk.29./ K 2-3., V, VK, ÉF 1-3., Gy 1-2., A – *termeszetvilaga.hu*) | Kritikai gondolkodás:  a tudás bizonyosságának ellenőrzése, tapaszatalatok felidézése saját vélemény változásáról  Önismeret, pozitív szemlélet:  saját hit, életvezetési elvek megfogalmazása, negatív látásmód tudatosítása  Tisztelet, tolerancia:  mások hitének tiszteletben tartása, a vélemények kifejtésének kulturált módja | tudás, hit, tévedés, bizonytalanság, kételkedés, igazság |
| **35.** | **Tk. 30.**  **Határ a csillagos ég?**  **Tk. III. fejezet összefoglalása** | Témafelvetés: A tudomány, a művészet és a vallás kapcsolódási pontjai  vagy  kutatómunkák, projektek bemutatása vagy  "A termen túl": meghívott vendég (pl. különböző egyházak képviselői, kutató, művész, kézművesmester) előadása, beszélgetés, alkotóműhely, látogatás helyi művészethez kapcsolódó helyen  vagy  szabadon használható óra (beépíthető a leckék közé) | Összefüggések és különbségek meglátása  Kommunikáció, érdeklődés, alkotás  Értékelés, reflexió |  |
| **36.** | **Év végi összefoglalás** | Egész évi összefoglalás  Projektek, csoportfeladatok zárása  Beszámolók  Értékelés  vagy  Meghívottak számára projektbemutatók: kiállítás, műsor, drámajátékok | Kritikai gondolkodás  Együttműködés, kommunikáció  Önismeret, önreflexió  Értékelés, önértékelés |  |